20.

XIV lisa asendatakse järgmisega:



“XIV LISA KAUPADE KOONDNOMENKLATUURI 15. KAUBAGRUPI TÄIENDAVAD MÄRKUSED 2, 3 JA 4 2. A. A. Koodid 1509 ja 1510 hõlmavad üksnes oliivide töötlemisel saadud õlisid, mille rasvhapete ja steroolide koostise analüütilised näitajad on järgmised:



Tabel I: Rasvhapete koostis protsentides rasvhapete üldkogusest Tabel II: Steroolne koostis protsentides steroolide üldkogusest Müristiinhape M 0,1 Kolesterool M 0,5 Linoleenhape M 0,9 Brassikasterool M 0,2 Arahhiinhape M 0,7 Kampesterool M 4,0 Eikoseenhape M 0,5 Stigmasterool (1) < kampesterool Beheenhape M 0,3 Beetasitosterool (2) m 93,0 Lignotseriinhape M 0,5 Delta-7-stigmasterool M 0,5 (1) See tingimus ei kehti lambiõli (alamrubriik 1509 10 10) ja oliivijääkõli (alamrubriik 1510 00 10) puhul. (2) Delta-5,23-stigmastadienool + klerosterool + beeta-sitosterool + sitostanool + delta-5-avenasterool + delta-5,24 stigmastadienool. M = maksimum m = miinimum Koodid 1509 ja 1510 ei hõlma keemiliselt ümbertöödeldud (sh taasesterdatud) oliiviõli ega oliiviõli ja teiste õlide segusid. Taasesterdatud oliiviõli või teiste õlide esinemine tehakse kindlaks määruse (EMÜ) nr 2568/91 V, VIII, X A ja X B lisas sätestatud meetodil. B. Alamrubriiki 1509 10 kuuluvad ainult allpool punktides I ja II määratletud oliiviõlid, mis on saadud üksnes mehaaniliste või muude füüsikaliste vahendite abil tingimustel, eriti soojustingimustel, mis ei põhjusta õli kvaliteedi halvenemist, ja mida ei ole töödeldud muul viisil peale pesemise, dekanteerimise, tsentrifuugimise või filtreerimise. Õlid, mis on saadud oliividest lahusteid kasutades, kuuluvad rubriiki 1510. I. Alamrubriigis 1509 10 10 tähistatakse terminiga lambiõli oliiviõli, millel happelisusest sõltumata on järgmised omadused: a) alifaatsete alkoholide sisaldus ei ületa 400 mg/kg; b) erütrodiooli ja uvalooli sisaldus ei ületa 4,5 %; c) triglütseriidide 2. positsioonis küllastunud rasvhapete sisaldus ei ületa 1,3 % ja/või d) transoleiini isomeeride summa on alla 0,10 % ning translinooli ja translinoleeni isomeeride summa alla 0,10 %; e) üks või mitu järgmistest omadustest: i) peroksiidarv on üle 20 meq O2/kg; ii) lenduvate halogeenitud lahustite sisaldus on üle 0,1 mg/kg mis tahes lahusti puhul; iii) ekstinktsioonitegur K270 (100) on üle 0,250 ja pärast õli töötlemist aktiveeritud alumiiniumoksiidiga ei ületa 0,11. Mõnedel õlidel, mis sisaldavad vabu rasvhappeid oleiinhappena väljendatuna üle 3,3 g 100 g kohta, võib pärast aktiveeritud alumiiniumoksiidiga töötlemist vastavalt määruse (EMÜ) nr 2568/91 IX lisas sätestatud meetodile olla ekstinktsioonitegur K270 üle 0,10. Sellisel juhul peavad asjaomastel õlidel pärast laboratooriumis neutraliseerimist ja värvitustamist vastavalt eespool nimetatud määruse XIII lisas sätestatud meetodile olema järgmised omadused: — ekstinktsioonitegur K270 ei ületa 1,20; — ekstinktsiooniteguri variatsioon (delta K) 270 nm piirkonnas on üle 0,01, kuid mitte üle 0,16, st: — Delta K = Km – 0,5 (Km – 4 + Km + 4) Km = ekstinktsioonitegur neeldumiskurvi piigi lainepikkusel 270 nm piirkonnas, Km – 4 ja Km + 4 = ekstinktsioonitegurid lainepikkustel 4 nm alla ja üle Km lainepikkuse; iv) organoleptilised omadused, mis hõlmavad märgatavaid, lubatud piire ületavaid defekte ja eksperthinnangu punktisummat alla 3,5 vastavalt määruse (EMÜ) nr 2568/91 XII lisale. II. Alamrubriigis 1509 10 90 tähistatakse terminiga neitsioliiviõli õli, millel on järgmised omadused: a) happesisaldus väljendatuna oleiinhappena ei ületa 3,3 g 100 g kohta; b) peroksiidarv ei ületa 20 meq O2/kg; c) alifaatsete alkoholide sisaldus ei ületa 300 mg/kg; d) lenduvate halogeenitud lahustite üldsisaldus ei ületa 0,2 mg/kg ja iga üksiku lahusti sisaldus ei ületa 0,1 mg/kg; e) ekstinktsioonitegur K270 ei ületa 0,250 ja pärast õli töötlemist aktiveeritud alumiiniumoksiidiga ei ületa 0,10; f) ekstinktsiooniteguri variatsioon (delta K) 270 nm piirkonnas ei ületa 0,01; g) organoleptilised omadused, mis võivad hõlmata märgatavaid, lubatud piire ületavaid defekte ja eksperthinnangu punktisummat alla 3,5 vastavalt määruse (EMÜ) nr 2568/91 XII lisale; h) erütrodiooli ja uvalooli sisaldus ei ületa 4,5 %; i) triglütseriidide 2. positsioonis küllastunud rasvhapete sisaldus ei ületa 1,3 %; j) transoleiini isomeeride summa on alla 0,03 % ning translinooli ja translinoleeni isomeeride summa alla 0,03 %. C. Alamrubriiki 1509 90 00 kuulub oliiviõli, mis on saadud alamrubriiki 1509 10 10 või 1509 10 90 kuuluvate oliiviõlide töötlemisel ja segatud neitsioliiviõliga või mitte ning millel on järgmised omadused: a) happesisaldus väljendatuna oleiinhappena ei ületa 3,3 g 100 g kohta; b) alifaatsete alkoholide sisaldus ei ületa 350 mg/kg; c) ekstinktsioonitegur K270 on üle 0,250 ja pärast õli töötlemist aktiveeritud alumiiniumoksiidiga üle 0,10; d) ekstinktsiooniteguri variatsioon (delta K) 270 nm piirkonnas on üle 0,01, kuid mitte üle 0,16; e) erütrodiooli ja uvalooli sisaldus ei ületa 4,5 %; f) triglütseriidide 2. positsioonis küllastunud rasvhapete sisaldus ei ületa 1,5 %; g) transoleiini isomeeride summa on alla 0,20 % ning translinooli ja translinoleeni isomeeride summa alla 0,30 %. D. Alamrubriigis 1509 00 10 tähistatakse terminiga toorõli õli, eelkõige oliivide pressimisjääkidest saadud õli, millel on järgmised omadused: a) happesisaldus väljendatuna oleiinhappena on üle 2 g 100 g kohta; b) erütrodiooli ja uvalooli sisaldus on üle 12 %; c) triglütseriidide 2. positsioonis küllastunud rasvhapete sisaldus ei ületa 1,8 %; d) transoleiini isomeeride summa on alla 0,20 % ning translinooli ja translinoleeni isomeeride summa alla 0,10 %. E. Alamrubriik 1510 00 90 hõlmab õlisid, mis on saadud alamrubriiki 1510 00 10 kuuluvate õlide töötlemisel ja on segatud neitsioliiviõliga või mitte, ning õlisid, millel puuduvad täiendavates märkustes 2B, 2C ja 2D osutatud õlide omadused. Sellesse alamrubriiki kuuluvate õlide triglütseriidide 2. positsioonis asuvate küllastunud rasvhapete sisaldus ei tohi ületada 2 %, transoleiini isomeeride summa peab olema alla 0,4 % ning translinooli ja translinoleeni isomeeride summa alla 0,35 %. 3. Alamrubriikidesse 1522 00 31 ja 1522 00 39 ei kuulu: a) jäägid, mis on saadud sellist õli sisaldavate rasvainete töötlemisel, mille puhul on määruse (EMÜ) nr 2568/91 XVI lisas sätestatud meetodi kohaselt määratud joodiarv alla 70 või üle 100; b) jäägid, mis on saadud sellist õli sisaldavate rasvainete töötlemisel, mille joodiarv on alla 70 või üle 100 ning mille puhul määruse (EMÜ) nr 2568/91 V lisa kohaselt määratud beeta-sitosterooli ( 9 ) peetumisajale vastava piigi pindala on alla 93 % steroolide piikide üldpindalast. 4. Eespool nimetatud toodete omaduste kindlaksmääramisel kasutatakse määruse (EMÜ) nr 2568/91 lisades sätestatud analüütilisi meetodeid.”